paragraph_text: Opće i stručno glazbeno obrazovanje stječe na seminarima i tečajevima koje tada organizira Prosvjetni sabor Hrvatske, Odbor za muzičku kulturu Zavoda za unapređenje osnovnog obrazovanja SRH te Centra za stručno usavršavanje učitelja i nastavnika. U Zagrebu je 1950. g. s odličnim uspjehom završio glazbeni seminar, a potom jednomjesečne tečajeve na Cresu 1955. i 1956. g., u Poreču 1957., u Senju l959., u Puli 1965. i 1973., u Zadru 1974. i u Opatiji 1976. godine. Predavači su mu bili istaknuti glazbeni pedagozi, akademski profesori, poznati dirigenti i skladatelji.